કોંગ્રેસે 2017 ની ગુજરાત વિધાનસભાની ચૂંટણીની તૈયારીના ભાગ રૂપે કોંગ્રેસના નવા માળખાની જાહેરાત કરવામાં આવી હતી. જે મુજબ પાટીદરા ફેક્ટરને ધ્યાનમાં રાખીને સિદ્ધાર્થ પટેલને ચૂંટણી પ્રચારકના અધ્યક્ષ બનાવીને મહત્વની જવાબદારી સોપવામાં આવી છે. તેમજ શક્તિસિંહ ગોહિલને મીડિયા સંકલન સમિતિની જવાબદારી સોપવામાં આવી છે. જ્યારે ચૂંટણી પ્રચાર સાહિત્યની જવાબદારી અર્જુન મોઢવાડીયાને સોપવામાં આવી છે. 10 ઉપાધ્યક્ષ, 14 મહામંત્રી, 7 પ્રવક્તા નિમાયા છે. ચૂંટણીલક્ષી 5 સમિતિઓની પણ જાહેરાત કરવામાં આવી છે. આ સાથે 63 મંત્રીઓ, 4 એક્ઝિક્યુટિવ સભ્યોની નિમણૂંક કરવામાં આવી છે. એટલું જ નહીં, 13 નવા શહેર-જિલ્લાના પ્રમુખોની પણ નિમણૂંક કરવામાં આવી છે.